ПРЕДЛОГ ЗАКОНА О ИЗМЕНAMA И ДОПУНАМА ЗАКОНА О ПРЕВОЗУ ПУТНИКА У ДРУМСКОМ САОБРАЋАЈУ

Члан 1.

У Закону о превозу путника у друмском саобраћају („Службени гласник РС”, бр. 68/15, 41/18, 44/18-др. закон и 83/18) у члану 2. тачка 18) бришe се.

Члан 2.

У члану 5. став 1. после речи: „потписан од стране возача и” речи: „потписан и оверен од стране” бришу се.

Члан 3.

У члану 26. став 3. речи: „мора имати лиценцу за обављање послова професионалног возача и” бришу се.

Члан 4.

У члану 87б став 1. тачка 2) речи: „путничког аутомобила трећег степена стручне спреме или звање возача аутобуса и теретног моторног возила четвртог степена стручне спреме” замењују се речима: „моторног возила”.

После става 6. додаје се став 7, који гласи:

„Возач који има квалификациону картицу возача или возачку дозволу са уписаним кодом „95” или сертификат о стручној компетентности за обављање послова професионалног возача сматра се да испуњава услове прописане у ставу 1. тач. 2) и 3) овог члана.”

Члан 5.

У члану 87в став 1. тачка 4) речи: „који није накнадно уграђен” бришу се.

Тачка 5) мења се и гласи:

„5) да размак осовина буде најмање 2.550 mm или запремине пртљажног простора најмање 350 l;”.

Члан 6.

У члану 137а став 1. речи: „има регистровану претежну делатност „такси превозˮ и” бришу се.

У ставу 2. тач. 3) и 4) мењају се и гласе:

„3) возило високе класе, односно луксузно возило, осим возила са 7+1 и 8+1 места за седење, које није старије од пет година и има вредност већу од 25.000 евра, изражену у динарској противвредности по средњем курсу Народне банке Србије на дан подношења захтева, односно које није старије од седам година и има вредност већу од 35.000 евра, изражену у динарској противвредности по средњем курсу Народне банке Србије на дан подношења захтева, с тим што се за вредност возила узима каталошка вредност возила за које је као датум производње узет датум подношења захтева;

4) возило са 7+1 или 8+1 места за седење и уграђеним дигиталним тахографом, ако има емисију издувних гасова нивоа најмање „EURO 4ˮ.”

Став 11. мења се и гласи:

„Возач путничког возила из става 2. тачка 4) овог члана мора да има квалификациону картицу возача или возачку дозволу са уписаним кодом „95”.”

Став 18. мења се и гласи:

„Против коначног решења из става 1. овог члана може се покренути управни спор.”

Члан 7.

У члану 155. став 1. речи: „локалног превоза и то: ванлинијски превоз, посебан линијски превоз, лимо сервис, превоз за сопствене потребе и такси превоз” замењују се речима: „такси превоза, лимо сервиса, домаћег превоза који се обавља као ванлинијски превоз, посебан линијски превоз и превоз за сопствене потребе, као и локалног превоза који се обавља као ванлинијски превоз, посебан линијски превоз и превоз за сопствене потребе.

У ставу 2. речи: „над применом овог закона и прописа донетих на основу овог закона, којима се уређује локални превоз” замењују се речима: „из става 1. овог члана”.

Члан 8.

У члану 160. став 7. реч: „инспектор” замењује се речима: „Инспектор, односно овлашћено лице аутономне покрајине, општинске, односно градске управе, односно управе надлежне за послове саобраћаја”.

Члан 9.

У члану 161. речи: „сaобраћајни знак прописан у члану” замењују се речима: „стоп таблицу из члана”.

Члан 10.

У члану 167. став 5. речи: „обављања делатности јавног превоза у друмском саобраћају” замењују се речима: „правном лицу да се бави одређеном привредном делатношћу”.

Члан 11.

У члану 168. став 5. речи: „делатности јавног превоза у друмском саобраћају” замењују се речима: „одређених делатности”.

Члан 12.

У члану 169. став 1. тачка 28) мења се и гласи:

„28) у путничком возилу којим се обавља такси превоз није на видном месту за корисника превоза уграђен исправан, оверен таксиметар или није истакнута такси дозвола за возача (члан 89);”.

Tач. 46а) - 46е) мењају се и гласе:

„46а) лимо сервис обавља возилом које је старије од пет, односно седам година (члан 137а став 2. тачка 3);

46б) лимо сервис обавља возилом које нема уграђен дигитални тахограф (члан 137а став 2. тачка 4);

46в) се у возилу не налази документација из које се несумњиво може утврдити сврха, циљ и трајање путовања или начин обрачунавања цене превоза (члан 137д став 2);

46г) цену превоза обрачунава супротно члану 137д став 3. овог закона;

46д) обавља лимо сервис који није претходно уговорен у седишту превозника (члан 137д став 6);

46ђ) пре отпочињања превоза превоз није евидентиран у седишту превозника (члан 137д став 7);

46е) поступа супротно члану 137д став 8. овог закона;”.

После тачке 46е) додају се тач. 46ж) и 46з), које гласе:

„46ж) поступа супротно члану 137д став 9. овог закона;

46з) поступа супротно члану 137д став 10. овог закона;”.

Члан 13.

У члану 170. став 1. тачка 2) речи: „потписан и оверен од стране” бришу се.

Тачка 6) брише се.

Тачка 45) мења се и гласи:

„45) возач нема квалификациону картицу возача или возачку дозволу са уписаним кодом „95” (члан 137а став 11);”.

После става 3. додаје се нови став 4, који гласи:

„Новчаном казном од 10.000 до 30.000 динара казниће се физичко лице за прекршај из става 1. тачка 45) овог члана.”

Досадашњи став 4. постаје став 5.

Члан 14.

Члан 172. мења се и гласи:

„Члан 172.

Новчаном казном од 80.000 до 150.000 динара казниће се за прекршај возач ако не заустави аутобус, односно путничко возило којим се обавља превоз у друмском саобраћају када Инспектор, односно овлашћено лице аутономне покрајине, општинске, односно градске управе, односно управе надлежне за послове саобраћаја истакне стоп таблицу из члана 160. став 7. овог закона, односно када комунални полицајац истакне стоп таблицу из члана 160. став 8. овог закона (члан 161).”

Члан 15.

На поступке који нису окончани до дана ступања на снагу овог закона примењиваће се одредбе Закона о превозу путника у друмском саобраћају („Службени гласник РС”, бр. 68/15, 41/18, 44/18-др. закон и 83/18), осим на поступке покренуте за издавање одобрења за обављање такси превоза, односно решења за обављање лимо сервиса, на које ће се примењивати одредбе овог закона.

Члан 16.

Овај закон ступа на снагу осмог дана од дана објављивања у „Службеном гласнику Републике Србијеˮ, осим одредаба члана 13. ст. 3. и 4. овог закона, које се примењују од 1. јануара 2021. године.